1. ΒΑΣΙΛΙΚΟΝ ΔΙΑΤΑΓΜΑ της 16/25 Ιαν.1937 Περί μεταβιβάσεως υπό του Υπουργού των Οικονομικών εις τας Τελωνειακάς Αρχάς του δικαιώματος της ατελούς χορηγήσεως ειδών εισαγομένων υπό των Δημοσίων υπηρεσιών προς αποκλειστικήν χρήσιν αυτών. Έχοντες υπ’ όψει το άρθρ. 1 παρ. ς΄ του υπ’ αριθ. 317/1936 Α. Νόμου «περί ρυθμίσεως δασμολογικών τινών ζητημάτων» και την υπ’ αριθ. 883 π.έ. γνωμοδότησιν του Συμβουλίου Επικρατείας, αποφασίζομεν και διατάσσομεν. Άρθρον μόνον.-1.Από της 15ης Ιαν. 1937 τα εκ της αλλοδαπής εισαγόμενα είδη υπό των Δημοσίων υπηρεσιών προς αποκλειστικήν χρήσιν αυτών θα παραδίδωνται ατελώς ταύταις απ’ ευθείας υπό των αρμοδίων Τελωνειακών Αρχών, μη απαιτουμένης προς τούτο ειδικής εγκριτικής διαταγής του Υπουργείου των Οικονομικών. 2.Αι παραλαμβάνουσαι τα κατά την προηγουμένην παράγραφον είδη Δημόσιαι υπηρεσίαι θ’ απευθύνωνται προς τούτο, δια των προϊσταμένων αυτών Υπουργείων προς τας αρμοδίας τελωνειακάς Αρχάς, γνωστοποιούσαι αυταίς εν πάση λεπτομερεία το είδος, το ποσόν και το βάρος των ατελώς εισαγομένων ειδών, τα διακριτικά γνωρίσματα των περιεχόντων τα είδη ταύτα κιβωτίων ή δοχείων ως και το όνομα του κομίσαντος τα είδη πλοίου, εάν εισάγωνται δια θαλάσσης, μετά μνείας της σχετικής συμβάσεως, ης αντίγραφον δέον απαραιτήτως να επισυνάπτηται των εγγράφω. Εν τω εγγράφω δι’ ου ζητείται η ατελής εισαγωγή ειδών δέον ομοίως να διαλαμβάνηται και ο όρος, ότι η προμήθεια των ατελώς παραδοθησομένων ειδών εγένετο επί τιμήματι, εις ο δεν περιελήφθη η αξία των δασμών και φόρων (παράδοσις υπό διαμετακόμισιν, τράνζιτο). 3.«Επιτρέπεται ωσαύτως, η απ’ ευθείας υπό της τελωνειακής Αρχής ατελής παράδοσις εις τας Δημοσίας Υπηρεσίας των ειδών άτινα προορίζονται δι’ ενέργειαν παρ’ αυτών δοκιμών ή δια την χρησιμοποίησιν των εισαγομένων ειδών ως δειγμάτων εις διαγωνισμούς προμηθειών, υπό την προϋπόθεσιν ότι δια της χρήσεως αυτών ταύτης επέρχεται πλήρης καταστροφή του είδους ή ότι θέλει παραμείνη εις την κυριότητα του Δημοσίου. Η ατελής αύτη παράδοσις ενεργείται καθ’ ον τρόπον και διαδικασίαν ορίζει η παρ. 2 του αυτού Δ/τος, ως αντικατεστάθη αύτη υπό του από 21 Ιουλ. 1937 σχετικού Β.Δ/τος. 4.Ομοίως επιτρέπεται η εις ελευθέραν χρήσιν παράδοσις των ανωτέρω ειδών επί τω αυτώ σκοπώ της προηγουμένης παραγράφου εις δημοσίας υπηρεσίας και υπό τους όρους της διαμετακομίσεως κατά τας κειμένας διατάξεις επί παροχή χρηματικής παρακαταθήκης ή τραπεζιτικής εγγυήσεως υπό των προμηθευτών εισαγωγέων ίσης προς τους αναλογούντας εισαγωγικούς δασμούς. Κατά την περίπτωσιν ταύτην τα Υπουργεία άτινα εντέλλονται την εις ελευθέραν χρήσιν παράδοσιν των ειδών επιτρέπεται όπως παρατείνωσιν εφ’ άπαξ και επί τριμήνον την εις ελευθέραν χρήσιν παραμονήν του είδους από της λήξεως της αρχικής προθεσμίας. 5.Την χορήγησιν ατελείας των ανωτέρω ειδών εις τας δημοσίας υπηρεσίας ως και την εις ελευθέραν χρήσιν παράδοσιν αυτών εις τας αυτάς υπηρεσίας δια την υπό τούτων κατά τας παρ. 3 και 4 χρησιμοποίησιν αυτών, ως και το δικαίωμα της παρατάσεως εφ’ άπαξ και επί τρίμηνον κατά την παρ. 4 της αρχικής προθεσμίας επιτρέπεται να ενεργή και η Επιτροπή των Κρατικών Προμηθειών μόνον εφ’ όσον δι’ αυτής ενεργείται η προμήθεια των ειδών, δια την οποίαν αναγκαιούσι τα εισαγόμενα δείγματα». Η παρ. 3 αντικατεστάθη δια των παρ. 3-5 δια του Β.Δ. 25 Αυγ./16 Σεπτ. 1938. (Αντί για τη σελ.441(α) Σελ.441(β) Τεύχος Ε52-Σελ.123 Ατέλειες δημοσίων υπηρεσιών 30.Ζ.ε.1